«Sveio» har flere betydninger.

Valenheimen, Fartein Valens hjem
Førde kirke
Kolerakirkegården ved Leirvågen, også kjent som kirkegården ved havet
Sveio skole er den største skolen i kommunen med over 500 elever.  Foto: Daniel DeNiazi 
**Sveio** er en kommune i Sunnhordland i Vestland fylke. Den er den sørligste kommunen i fylket, og har bare fastlandsgrense til Rogaland. Kommunen grenser i sør til Haugesund og Tysvær, over fjorden i vest til Bømlo, over fjorden i nord til Stord og over Ålfjorden i øst til Vindafjord.

Den 1. januar 1964 ble Sveio slått sammen med deler av Skjold og Vikebygd, samt Valestrand kommuner til den nye Sveio kommune. En ubebodd del av Skjold ble overført til Sveio, og dermed måtte også fylkesgrensa justeres.

Natur og geografi
-----------------

Sveio ligger på en halvøy, og har en lang kystlinje med mange små fjorder og viker, hvor de to største er Førdespollen og Viksefjorden. Landskapet i kommunen er nokså variert. I sør er det stort sett småkupert og skifter mellom innmark og store utmarksvidder, mens den på nordre delen av halvøya domineres av mer fjell og barskog. I nord finner man også kommunens høyeste punkt, Trollavassnipen, som strekker seg 432 meter over havet. 

Over hele kommunen finnes det mange ferskvann og myrområder; hele 22 kvadratkilometer av kommunen er dekket av ferskvann. Det er totalt 282 små og mellomstore vann i Sveio, med Vigdarvatnet sentralt i kommunen som det største.

Høyeste fjell
1. Trollvassnibba – 432 moh.
2. Vårliaksla – 413 moh.
3. Fjell uten navn – : 404,5 moh.
4. Steinsfjell – : 372 moh.
5. Skårefjell – : 371 moh.
6. Høgesnipen – : 369,5 moh.
7. Bjørgansnipen – : 359 moh.
8. Rosskonefjellet – : 350 moh.
9. Trollfjell – : 338 moh.
10. Hopsfjellet – : 333 moh.

Historie
--------

Området har vært bosatt siden steinalderen. Siden halvøya ligger fint til ut mot havet midtveis mellom Stavanger og Bergen, har den lenge vært viktig for reisende langs kysten.

Ryvarden fyr i Sveio var åsted for «Sleipner»-forliset den 26. november 1999, hvor 16 mennesker omkom og 69 ble reddet. Det er i dag satt opp et minnesmerke over de omkomne ved fyret.

Samfunn
-------

### Befolkning

Ifølge Statistisk sentralbyrå bodde det 4 824 personer i Sveio ved inngangen til 2008, steget til 4 999 ved utgangen av 2009 og 5 150 ved utgangen av 2010. Befolkningstettheten er på 23,5 per km². På grunn av kommunens plassering mellom Haugesund og Stord er kommunen av de kraftigst voksende. Ifølge SSBs prognose vil det være 7 047 innbyggere i kommunen i 2030, et anslag som sees i lyset av den kraftige økningen kommunen har opplevd de siste årene.

### Politikk

Se også utfyllende artikkel: Kommunestyrevalg i Sveio.

### Kommunestyrevalget 2023

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Høyre | 21,9 | +3,9 | 644 | +126 | 5 |  | 1 |
| Arbeiderpartiet | 19,1 | −9,2 | 562 | −252 | 5 | −2 | 1 |
| Fremskrittspartiet | 14,2 | +0,9 | 416 | +35 | 4 |  | 2 |
| Senterpartiet | 10,6 | −8,2 | 311 | −229 | 3 | −2 | 1 |
| Kristelig Folkeparti | 9,3 | +0,3 | 274 | +15 | 2 |  | 1 |
| Tverrpolitisk fellesliste | 7,8 | +7,8 | 229 | +229 | 2 | +2 | 1 |
| Industri- og Næringspartiet | 7,2 | +7,2 | 213 | +213 | 2 | +2 |  |
| Sosialistisk Venstreparti | 3,5 | −1,7 | 104 | −46 | 1 |  |  |
| Miljøpartiet De Grønne | 2,8 | −2,0 | 83 | −55 | 1 |  |  |
| Venstre | 2,7 | +0,2 | 78 | +9 |  |  |  |
| Liberalistene | 0,8 | +0,8 | 24 | +24 |  |  |  |
| Valgdeltakelse/Total | 68,0 % | 2 961 | 25 | 7 |
| **Ordfører:** André Mundal Haukås (H) | **Varaordfører:** Ruth Grethe Østebøvik Eriksen (Frp) |
| Merknader: Kilde: |

### Tettsteder

Statistisk sentralbyrå opererer med at det finnes to tettsteder i Sveio kommune: kommunesenteret Sveio med et innbyggertall på 1 520, og Rophus med 389 innbyggere per 1. januar 2023. Førde i Hordaland var tidligere regnet som kommunens tredje tettsted. På Sveio og i Førde finnes også kommunens to største grunnskoler, Sveio skule og Førde skule. Fra høsten 2012 er det én felles ungdomsskole lokalisert i Sveio sentrum. Sveio sentrum er handelssenteret i kommunen med blant annet to dagligvarebutikker, apotek, interiørbutikk, frisør, klesbutikk, to spisesteder, konditori, gullsmed og blomsterforretning. Kommunale tjenester er primært lagt til Sveio senter (servicesenter, helsestasjon, lege og tannlege), men noe er også lagt til Førde (lege og politi).

Kommunen har ganske spredt bosetning, og utenom disse to tettstedene finnes det flere andre grender. Blant annet finnes det bosetning og barneskoler i Vikse i sør, Lid i øst, Auklandshamn i nordvest og Valestrand i nord. De siste årenes byggeaktivitet har medført en økende sentrumsdannelse i Sveio og Vikse/Rophus.

### Samferdsel

Europavei 39, hovedveien mellom Bergen og Stavanger, går igjennom kommunen. Trekantsambandet, som omfatter en undersjøisk tunnel og flere broer, ble åpnet den 30. april 2001 og gir direkte veiforbindelse til øyene Stord og Bømlo. Trekantsambandet erstattet dermed de tidligere ferjeforbindelsene mellom fra Valevåg til Skjersholmane og Mosterhamn. Kommunen har også ferjefobindelse til Langevåg på Bømlo fra Buavåg. 

En annen viktig ferdselsåre i kommunen er riksvei 47, som forbinder kommunen med resten av Haugalandet. Veien går fra Bjelland i Sveio, igjennom Haugesund og helt sør til Skudeneshavn på Karmøy.

### Medier

Lokalavisen Vestavind utkommer én gang i uken og dekker lokalstoff fra Sveio. Av dagsaviser er det Haugesunds Avis som har størst dekning i kommunen, men avisen Sunnhordland har også en viss dekning. 

Den 12. januar 2015 fikk Sveio kommune et eget nyhetsmagasin basert på nett www.sveiobladet.net, men som siden ble lagt ned 27. januar 2018. 

Sveio er også kjent for naturparken Rex Garden. Parken ligger i Førde.  Foto: Daniel DeNiazi 
Vassli i Valevåg, et populært sted for utenlandske turister. Foto: Sveiobladet.net

Kultur
------

Wisznice i Polen er vennskapsby med Sveio.

### Navnet Sveio

Frem til 1912 ble kommunenavnet skrevet «Sveen». Kommunen er oppkalt etter gården Sveio (på gammelnorsk Sviða). Ordet *sviða* betyr «svidd mark» eller «klaring skapt ved brenning».

### Fartein Valen

Komponisten Fartein Valen bodde store deler av sitt liv i Valevåg i det nordlige Sveio. Blant annet skal komponisten ha hentet inspirasjon til verket *Kirkegården ved havet* fra en kolerakirkegård ikke langt fra sitt hjem i Valevåg. Huset han bodde i, ofte bare kalt *Valenheimen*, er åpent for publikum og er en sentral del av kommunens turistsatsing. Fartein Valen-festivalen arrangeres årlig av Sveio og Haugesund kommuner. Et konserthus som vil bære navnet til komponisten er under planlegging.

En granittstatue av komponisten ble satt opp sentralt i sentrum i april 2016. Den ble vandalisert natt til 21. mai 2017, ved at hodet ble slått av. I januar 2018 står statuen fremdeles hodeløs.

Huset til den avdøde komponisten Fartein Valen i Valevåg. Foto: Sveiobladet.net
### Tusenårssted

Kommunens tusenårssted er Ryvarden fyr. Da dette ble vedtatt i 1999 var planene om å kjøpe fyret fra Kystverket i gang. Kjøpet ble realisert i 2000. Det statlige tilskuddet til tusenårsstedet ble brukt til anleggsmessige investeringer i området. Ryvarden Kulturfyr, som nå er namnet, er et av Hauglandets fremste utfartsområder/friluftslivsområder, og har galleri med kafé, kunstnerbolig og atelier.

Kjente sveibuer
---------------

* Fartein Valen (1887–1952), komponist
* John Fagerland (1896–1975), kaptein, krigsseiler
* Svein Hundsnes (f.1951), komponist
* Einar Økland (f. 1940), forfatter og lyriker
* Stanley Jacobsen (f. 1949), visesanger
* Jorunn Skåden (f. 1953), politiker, ordfører i Sveio (AP)
* May Britt Vihovde (f. 1958), politiker (V), stortingsrepresentant 1997–2001
* Bjørn Berge (f. 1968), bluesartist
* Grutle Kjellson (f. 1973), musiker i Enslaved
* Cecilie Pedersen (f. 1990), fotballspiller
* Cato Ekrene (f. 1979), filmregissør / Manusforfatter

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. ↑  Folkemengde per 1. januar, etter fylke og kommune. Registrert 2011. Framskrevet 2011–2030.
5. ↑  valgresultat.no
6. ↑  «Møte i kommunestyret den 02.10.2023». Sveio kommune.
7. ↑  «Tettsteders befolkning og areal». Statistisk sentralbyrå. 12. desember 2023. Besøkt 12. desember 2023.
8. ↑  «Om Sveio Bladet (www.sveiobladet.net)». Arkivert fra originalen 2. april 2015. Besøkt 22. april 2015.
9. ↑  Legger ned lokal nettavis, *Haugesunds Avis* (besøkt 27. januar 2018)
10. ↑  Sveio-ungdom deltar i europeisk demokratiprosjekt
11. ↑  Vandalisert statue i Sveio - VG 21. mai 2017

Eksterne lenker
---------------

* (nn) Offisielt nettsted Rediger på Wikidata

* (en) Sveio – kategori av bilder, video eller lyd på Commons Rediger på Wikidata
* (no) «Sveio» i *Store norske leksikon*

| * v
* d
* r
Vestland |
| --- |
| Vestland | 
* Alver
* Askvoll
* Askøy
* Aurland
* Austevoll
* Austrheim
* Bergen
* Bjørnafjorden
* Bremanger
* Bømlo
* Eidfjord
* Etne
* Fedje
* Fitjar
* Fjaler
* Gloppen
* Gulen
* Hyllestad
* Høyanger
* Kinn
* Kvam
* Kvinnherad
* Luster
* Lærdal
* Masfjorden
* Modalen
* Osterøy
* Samnanger
* Sogndal
* Solund
* Stad
* Stord
* Stryn
* Sunnfjord
* Sveio
* Tysnes
* Ullensvang
* Ulvik
* Vaksdal
* Vik
* Voss
* Øygarden
* Årdal

 | Norges flagg |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** GeoNames **·** Sentralt stedsnavnregister **·** MusicBrainz
 |